Sep 24,2017
వాయిదా చెల్లింపులతో విమానయానం
దుబాయ్‌ : ఇప్పటి వరకు గృహ, వాహన, వస్తు కొనుగోళ్లకు మాత్రమే వాయిదా పద్దతి చెల్లింపు (ఇఎంఐ)లను చూశాం. కాని దుబారుకు చెందిన విమానయాన సంస్థ ఇతిహాద్‌ ఎయిర్‌వేస్‌ విమానయానంలోనూ ఈ తరహా సదుపాయాన్ని తొలిసారి అందుబాటులోకి తెచ్చింది. 'ప్లై నౌ అండ్‌ పే లేటర్‌' (ఇప్పుడు విమానం ఎక్కండి, తర్వాత చెల్లించండి) స్కీమ్‌ను ప్రవేశపెట్టింది. ఈ పథకం కింద నెలవారీ వాయిదాల్లో టిక్కెట్‌ ఛార్జీలను చెల్లించుకునే అవకాశాన్ని కల్పించింది. దీని ద్వారా కుటుంబ సభ్యులు తమ విమాన టిక్కెట్లను వారి సౌలభ్యం మేరకు బుక్‌ చేసుకోవచ్చని, అవసరాలకు అనుగుణంగా చెల్లింపు ప్రణాళికలను ఎంచుకోవచ్చని ఆ విమానయాన సంస్థ తెలిపింది. క్రెడిట్‌ లేదా డెబిట్‌ కార్డు వివరాలను ఇవ్వాల్సి ఉంటుందని స్పష్టం చేసింది. 3 నుంచి 60నెలల వాయిదాలతో ఈ డబ్బు చెల్లించవచ్చు. విమాన ప్రయాణం అంటే చాలా ఖర్చుతో కూడుకున్నదని, ముఖ్యంగా మధ్యతరగతి కుటుంబాలకు ఇది భారమేనని ఎతిహద్‌ ఎయిర్‌లైన్స్‌ వైస్‌ ప్రెసిడెంట్‌ జస్టిన్‌ వార్బీ పేర్కొన్నారు. దిగువ, మధ్య తరగతి కుటుంబాలను దష్టిలో పెట్టుకుని దీనికి రూపకల్పన చేశామన్నారు.
మీ స్నేహితులకు రికమెండ్ చెయ్యండి